PRIENŲ RAJONO SAVIVALDYBĖS administracijos

švietimo IR SPORTO skyrius

Biudžetinė įstaiga. Laisvės a. 12, LT-59126 Prienai,

tel. (8 319) 61 134, el. p. rimvydas.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS KŪNO KULTŪROS IR SPORTO CENTRO TEIKIAMŲ PASLAUGŲ ĮKAINIŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Patvirtinti naujus Prienų rajono savivaldybės kūno kultūros ir sporto centro teikiamų paslaugų įkainius.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, 15 straipsnio 2 dalies 29 punktu.

Laukiami rezultatai:

Prienų rajono savivaldybės tarybai priėmus sprendimą dėl Prienų rajono savivaldybės kūno kultūros ir sporto centro (toliau – Sporto centras) teikiamų paslaugų įkainių, atsiras galimybė teikti daugiau paslaugų suinteresuotiems asmenims: naudotis universaliąja sale (Birutės g. 7 esančiose Sporto centro patalpose); lankyti funkcines, kūną stiprinančias treniruotes; nuomoti teniso aikštelę ir biliardo stalą ne tik valandai, bet ir pusvalandžiui, taip pat bus taikomos teniso aikštelės nuolaidos Prieniečio kortelės turėtojams; nuomoti reklaminės sienelės rėmą Sporto centro patalpose vykstantiems renginiams.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti nereikės.

Kiti sprendimui priimti reikalingi pagrindimai, skaičiavimai ar paaiškinimai:

Ankstesnėje Prienų rajono savivaldybės kūno kultūros ir sporto centro teikiamų paslaugų įkainių redakcijoje (Prienų rajono savivaldybės tarybos 2022 m. lapkričio 24 d. sprendimo Nr. T3-308 redakcija) Sporto centro teniso aikštelės įkainiuose buvo numatytas įkainis papildomam pusvalandžiui, tačiau rezervacinėje sistemoje įkainiai skaičiuojami kas pusvalandį, todėl nuspręsta tiesiog apibrėžti 30 min. įkainį (11.1 ir 11.6.1 papunkčiai), tokia pati sistema bus taikoma ir nuomojant biliardo stalą (10.1.1 ir 10.2.1 papunkčiai). Sporto centro patalpose (Birutės g. 7) esanti universalioji salė bus pritaikyta kūno stiprinimo, kovos menų ir kitiems užsiėmimams (3.1 papunktis). Sporto centras įsigijo reklaminės sienelės rėmą (19,7 x 2,78 m), planuojama jį nuomoti Sporto centre vykstantiems renginiams ir pritraukti papildomų pajamų į įstaigos biudžetą (21 punktas). Taip pat įkainių pastabose panaikintos nuostatos, susijusios su Krepšinio sporto klubui „Prienai“ taikytomis lengvatomis, kadangi klube vyksta bankroto procedūros ir šis juridinis asmuo veiklos nebevykdo.

Lyginamasis variantas: nepridedamas.

Vyriausioji specialistė,	Virginija Zujienė

pavaduojanti skyriaus vedėją